Predkladacia správa

Predmetný materiál sa predkladá na základe úlohy uvedenej v bode B.1 uznesenia vlády SR č. 665/2004, v ktorej vláda uložila ministrom a príslušným predsedom ostatných ústredných orgánov štátnej správy SR realizovať a vyhodnotiť plnenie Akčného návrhu opatrení na zlepšenie podnikateľského prostredia v SR v priebehu roka 2004  (ďalej len „akčný návrh“) a o výsledku ich plnenia informovať podpredsedu vlády a ministra hospodárstva.  
            V predloženom akčnom návrhu v časti 6 Oblasť legislatívy a regulačných systémov  v bode 3 je úloha uložená vedúcemu Úradu vlády SR vykonať úpravu Smernice na prípravu a predkladanie materiálov na rokovanie vlády SR, ktorá zohľadňuje súčasnú potrebu aktualizácie doložky finančných, ekonomických, environmentálnych vplyvov a vplyvov na zamestnanosť o analýzu vplyvov na podnikateľské prostredie. 
	Nové znenie textu doložky bolo zapracované v celom texte predmetnej smernice.    
            Materiál nebol predložený na medzirezortné pripomienkové konanie, nakoľko v zmysle čl. 3.1.5 Metodického pokynu na prípravu a predkladanie materiálov na rokovanie vlády SR sa naň uplatňuje výnimka, keďže o materiáli rozhodla vláda sama na svojom zasadnutí.
Materiál nemá finančný, ekonomický, environmentálny vplyv a ani vplyv na zamestnanosť.